Петрос Пенас е роден в 1902 година във валовищкото село Горни Порой, тогава в Османската империя, но веднага след раждането му семейството му се мести в Сяр, заради несигурността по време на българо-гръцките сблъсъци по време на Гръцката въоръжена пропаганда в Македония. При навлизането на българските войски в града в 1916 година бяга заедно с майка си и братята си в Пирея, а баща му е изпратен в трудов лагер в България, където умира. В 1919 година се записва в Юридическото училище на Атинския университет. Участва в Гръцко-турската война, връща се в Атина и работи 47 година като адвокат в града.